**Segaf Open - Turneringsbetingelser**

**Betingelser for deltagelse**

Spillerne kan kun stille op for deres hjemmeklub. Spillerne skal kunne dokumentere fuldgyldigt medlemskab af denne hjemmeklub, som skal være en godkendt klub under Dansk Golf Union.

Undtaget herfra er udenlandske senior-, veteran- og super-veteranspillere. Inden tilmeldingsfristens udløb skal spillerne være i besiddelse af et EGA-handicap .

Spillerne kan have såvel amatør- som professionel status. Obs! Professionelle, der er i gang med at generhverve deres amatørstatus, regnes for ”teknisk professionelle”, indtil deres amatørstatus er generhvervet.

**Aldersgrænser**

Seniorer (herrer og damer) kan deltage i turneringen fra det kalenderår, de fylder 50 år. Veteraner (herrer og damer) kan deltage i turneringen fra det kalenderår, de fylder 60 år. Super-veteraner (herrer og damer) kan deltage i turneringen fra det år, de fylder 70 år.

**Spillerækker**

Der spilles i 3 rækker. En spiller kan kun deltage i én række.

Det er frit for spilleren at stille op i en “yngre” række, dvs. en veteranspiller må gerne vælge at stille op i senior rækken.

**Deltagerbegrænsning**

Der vil normalt kunne deltage omkring 90 spillere.

**Handicap gænser**

* Senior damer, maks. HCP 15,0
* Senior herrer, maks. HCP 12,0
* Veteran damer, maks. HCP 15,0
* Veteran herrer, maks. HCP 12,0
* Super-veteran, damer maks. HCP 18,0
* Super-veteran, herrer maks. HDP 18,0

OBS: Hvis der er færre end 3 deltagere i en række, annulleres denne. Tilmeldte til en række der annulleres overføres til den yngre aldersrække.

**Turneringsform**

Turneringsformen er 36 hullers slagspil fra scratch over 2 dage uden cut.

Der spilles så vidt muligt i 3-bold.

**Tee-steder**

I henhold til DGU’s anbefalinger tilstræbes det at anvende tee-steder sv.t følgende banelængder:

* Senior damer, tee 4600-5100
* Senior herrer, tee 5500-6000
* Veteran damer, tee 4300-4800
* Veteran herrer, tee 5250-5750
* Super-veteran damer, tee 4100-4600
* Super-veteran herrer, tee 5000-5500

Turneringens teesteder vil fremgå af Golfbox, når startlisten er offentliggjort.

**Tilmelding**

Der åbnes for tilmelding 2-3 måneder før turneringen afvikles.

SEGAF-medlemmer har fortrinsret til denne turnering, dog kun såfremt de er tilmeldt inden tilmeldingsfristens udløb.

Tilmelding sker online via Golfbox. Startlisten udfærdiges på grundlag af disse tilmeldinger. Såfremt antallet af rettidigt tilmeldte spillere overstiger det i turneringsbetingelserne fastsatte deltagerantal, oprettes reserveliste i handicap rækkefølge (SEGAF-medlemmer har også her fortrinsret uanset HCP). I tilfælde af afbud til turneringen suppleres startlisten med spillere fra denne reserveliste. Det ved tilmeldingsfristens udløb registrerede handicap er gældende. Tilmeldinger modtaget efter tilmeldingsfristens udløb kan accepteres, og spillernavne noteres på reserveliste i kronologisk rækkefølge efter de rettidigt tilmeldte. En rettidig tilmelding må dog aldrig vige for den sene tilmelding. Dette indebærer, at en for sent tilmeldt spiller først kan tilbydes plads, når muligheden for supplering blandt rettidigt tilmeldte spillere er udtømt og det praktisk er muligt.

**Turneringsgebyr**

Prisen varierer afhængigt af, hvilken aftale vi har fået med klubben.

SEGAF-medlemmer vil normal opnå en rabat på 100 kr. ift. ikke SEGAF-medlemmer.

**Startliste**

Startlisten offentliggøres senest 7 dage før turneringen på Golfbox. Udeblivelse uden gyldig grund kan medføre karantæne fra alle SEGAF arrangerede turneringer. For sen ankomst: Se Regel 5.3a.

**Afbud**

Indtil kl. 13 dagen før turneringsstart meldes afbud til ansvarlig turneringsleder. Afbud senere end 1 time før starttid betragtes som udeblivelse. Telefonnummer på turneringslederen findes sammen med startliste og praktiske informationer omkring turneringen på [www.golf.dk](http://www.golf.dk).

Bemærk: Afbud kan ikke meddeles gennem anden spiller!

Spillere, som melder afbud inden tilmeldingsfristens udløb, samt spillere på reservelisten, som ikke bliver tilbudt plads i turneringen, vil få refunderet tilmeldingsgebyret. Ved afbud efter tilmeldingsfristens udløb tilbagebetales gebyret ikke.

**Reserver**

Kun spillere, som figurerer på reservelisten, kan indsættes ved afbud.

**Startorden**

Startordenen på førstedagen sker ved lodtrækning inden for rækkerne, men kan reguleres efterfølgende, idet det tilstræbes ikke at have to spillere fra samme klub i samme bold. Startordenen på andendagen sker indenfor de enkelte rækker, således at de bedst placerede starter sidst.

**Pace of play**

Spilleren skal spille uden unødig forsinkelse. Overtrædelse straffes i henhold til regel 5.6a.

Komitéen offentliggør en plan for spilletempo på den opslagstavle i klubben, der indeholder andre informationer om turneringen. ”Ude af position” defineres som: Den første gruppe, der starter, anses som ”ude af position”, hvis den har brugt mere end den tilladte tid for antal spillede huller. En efterfølgende gruppe er ”ude af position”, når gruppen er faldet længere tilbage efter den foran gående gruppe end startintervallet, og gruppen har brugt mere end den tilladte tid for antal spillede huller. En gruppe har færdigspillet et hul, når flaget sættes i hul efter sidste put.

Medmindre der er tale om formildende omstændigheder, hvor tabet af afstand ifølge komitéen eller dommerens skøn ikke skyldes den pågældende gruppe, anses gruppen for at forsinke spillet, når den er ”Ude af position”.

Komitéen/dommeren skrider ind og meddeler alle i gruppen, at de på de efterfølgende huller er sat på tid. I særlige tilfælde kan en enkelt spiller eller to sættes på tid i stedet for hele gruppen. Spilleren har derefter 30 sekunder til et slag. Der gives 10 sekunder ekstra til første spiller til at slå et: - tee slag på et par 3 hul, et approach slag mod green og et chip eller put. Tidstagningen starter, når det er spillerens tur til at spille, og spilleren har mulighed for at spille. På green starter tidstagningen, når spilleren har haft fornøden tid til at løfte, rense og genplacere bolden, reparere nedslagsmærker samt fjerne løse naturgenstande fra puttelinjen. Tid brugt til at se på puttelinjen uanset hvorfra tæller med i den tilladte tid.

**Tilfældig tidstagning, når gruppen ikke er ude af position**.

• En gruppe eller en spiller kan blive timet uden varsel, selvom gruppen ikke er ude af position.

• I sådanne tilfælde af “tilfældig tidstagning” uden varsel, risikerer en spiller at få en “bad time”, hvis han overskrider 60 sekunder til at forberede og slå et slag, med ekstra 10 sekunder givet (dvs 70 sekunder ialt) for et “først til at forberede og slå” slag.

På en runde omregnes tidsstraffe som følger:

1. bad time: – Advarsel om, at efterfølgende overskridelse vil medføre straf.

2. bad time: – 1 straffeslag (hulspil: tab af hul)

3. bad time: – 2 straffeslag (hulspil: tab af hul)

4. bad time: – Diskvalifikation i både slagspil og hulspil Gruppen ophører med at være sat på tid, når den er tilbage på tidsplanen og dette meddeles gruppen.

Eventuelle bad times videreføres, hvis gruppen igen bliver sat på tid.

**Afbrydelse af spillet**

Komitéen kan iht. regel 5.7b og 5.7c afbryde og beslutte genoptagelse af spillet. Følgende fremgangsmåde anvendes for afbrydelse og genoptagelse af spillet:

• Øjeblikkelig afbrydelse: Én lang hyletone fra sirenen

• Afbrydelse: Tre på hinanden følgende hyletoner fra sirenen, som gentages

• Genoptagelse: To korte hyletoner fra sirenen, som gentages.

**Lige resultat**

Hvis to eller flere spillere står lige på 1. pladsen, spilles sudden death på et udvalgt hul (slagspilregler) til en vinder er fundet. Øvrige placeringer bestemmes af resultaterne på sidste 18, 9, 6, 3 eller sidste hul. Hvis stadig lige foretages lodtrækning.

**Protester**

Protester skal være indgivet inden præmie overrækkelse finder sted.

**Diskvalifikation**

Er en spiller under en runde blevet diskvalificeret for en alvorlig overtrædelse af regel 1.2, vil diskvalifikationen gælde hele spillerunden, også SELVOM runden, hvor spilleren blev diskvalificeret, efterfølgende annulleres.

**Dopingtest**

Tilmeldte spillere er forpligtede til at medvirke i dopingtest før, under, og efter turneringen – og brugen af ulovlige medikamenter eller metoder er strengt forbudt. Overtrædelse kan medføre diskvalifikation, fratagelse af placering og karantæne i henhold til principperne i det internationale WADA kodeks – der, sammen med aktuel liste med forbudte stoffer og metoder, kan findes på Anti Doping Danmarks hjemmeside: www.doping.dk Hvis en spiller nægter at medvirke i dopingtest, udebliver eller forsøger på at manipulere testen, behandles sagen af Anti-Doping Danmark som ved en positiv prøve.

**Præmier**

Der vil være præmier ift. antal deltagere i de enkelte rækker.

Udeblivelse fra præmieoverrækkelsen kan medføre, at præmien fratages.

OBS!! Vælger en veteran at spille i senior-rækken, fortabes muligheden for præmier i veteranrækken. Annulleres en veteranrække/super-veteranrække pga. for få deltagere, modtager den bedste veteran/superveteran en erindringspræmie, såfremt der er mere end en deltager i alderskategorien.

**Rangliste**r

Turneringen er tællende til Midage, Senior og Veteran Ranglisterne, samt alle DGU’s ranglister, såfremt spillerens alder tillader dette – se ranglisterne på Golfbox . Eksempelvis optages Veteraner, der deltager i Veteran-rækken på både Veteran, Seniorranglisten, og sågar også på Titleist Ranglisten, da beregningsprincippet for ranglisterne er identiske. Seniorer optages ligeledes på både Senior- og Titleist Ranglisterne, men ikke på Veteran-ranglisterne, da alderen sætter en begrænsning.

**Caddie**

Caddie er tilladt.

**Buggies**

Buggies tillades i Super-veteranrækken mod fremvisning af lægeattest.

I øvrige rækker må spillere må på ingen måde lade sig transportere under den fastsatte runde, medmindre det er tilladt af Komiteen. Dvs. kun til kørsel til omspilshuller, tilbage for at slå en ny bold og lign. – der kan ikke gives tilladelse til generel anvendelse af buggy under en turnering. Overtrædelse medfører straf i henhold til Procedurer for Komiteen G-6.

**Drivere og bolde**

Køller, jern og bolde skal være godkendte i henhold til regel 4.1a og regel 4.2a.

**Elektronisk udstyr**

Hvis spilleren under spil af en turnering ved brug af elektronisk udstyr (mobiltelefon, minicomputer og lign. elektronisk udstyr) med sin adfærd generer andre spillere, kan spilleren efter gentagne advarsler diskvalificeres i den igangværende runde for et alvorligt brud på standarder for spilleropførsel, regel 1.2a.   
Bemærk at det ifølge regel 4.3a (4) ikke er tilladt at bruge musik eller anden lyd for at fjerne distraktioner eller for at hjælpe med svingtempo eller at se video af spillerens eller en anden spillers spil under turneringen. Overtrædelse vil medføre den generelle straf og i gentagelsestilfælde medføre diskvalifikation.

**Afstandsmålere**

En spiller må skaffe sig oplysning om afstand ved at bruge en afstandsmåler. Hvis en spiller, under en fastsat runde, bruger en afstandsmåler til at angive eller måle andre forhold, der kan påvirke hans spil (f.eks. højdeforskel, vindhastighed, m.v.), er dette et brud på Regel 4.3a.

**Regelsæt**

Turneringen spilles efter de af R&A senest vedtagne golfregler, samt de af SEGAF fastsatte “lokal regler” for turneringen.

**Spikes** De til enhver tid gældende lokalregler vedrørende anvendelsen af stålspikes hos værtsklubben skal overholdes. Overtrædelse medfører straf i henhold til regel 4.3.

**Overtrædelse af turneringsbetingelser samt ordens- og etiketteregler**

Overtrædelse af klubbens ordens- og etiketteregler samt turneringsbetingelserne kan medføre karantæne, jf. DGU’s Generelle Sanktionsbestemmelser og Etiske Kodeks. Gentagne alvorlige overtrædelser under igangværende match kan dog medføre diskvalifikation efter regel 1.2. Ovennævnte bestemmelse er relevant for alle overtrædelser som et tillæg til de specifikt angivne sanktioner. Grove overtrædelser af klubbens ordensregler: Fremgår det af klubbens ordensreglement, at en overtrædelse af en given ordensregel medfører øjeblikkelig bortvisning, gælder det i en DGU-turnering, at en spiller efter en overtrædelse af en sådan ordensregel vil blive bortvist fra golfbanens område med øjeblikkelig virkning.

**Matchfixing**

Matchfixing – herunder spil på egen sejr – er forbudt. Overtrædes reglerne om matchfixing kan der sanktioneres med udelukkelse, bøde, inddragelse af præmiepenge og diskvalifikation af opnåede resultater. Et uafhængigt matchfixingnævn under DIF afgør sager, der indbringes for nævnet af DIF´s matchfixingsekretariat. Se i øvrigt afsnittet om matchfixing i Generelle sanktionsbestemmelser – Etisk Kodeks.

**Prøverunde**

Normalt vil der være 1 gratis runde prøvespil, 18 huller. Runden tilrettelægges individuelt af spillerne via Golfbox i perioden 14 dage op til turneringen. Kan bookes alle ugens dage.

**Turneringsledelse**

En SEGAF udpeget turneringsleder, samt eventuelt en dommer udpeget af DGU.